તમને મેં પહેલી વાર જોયાં ત્યારે તમારી પર્સનાલિટીથી થોડી ડરી ગઈ હતી. તમારામાં પોતીકાપણું ન લાગતાં હું તમને આન્ટી કહેતી હતી. હું માનતી હતી કે કોઈ બીજાની મમ્મીને આપણે મમ્મી કેવી રીતે કહી શકીએ? એથી હું તમને શરૂઆતનાં વષોર્માં આન્ટી કહેતી રહી. લગ્ન પછી કમને મમ્મી કહેવાનું શરૂ કર્યું, પણ આજે લગ્નનાં દસ વર્ષ પછી હું તમને દિલથી મમ્મી કહું છું. આજે તમારો મારા માટેનો પ્રેમ જોઈને મારા મનમાં એક ગિલ્ટી ભાવ ઉત્પન્ન થાય છે. તમે હંમેશાં મારા કોઈ પણ કામમાં મારી સાથે જ હો છો. હું ખૂબ શૉર્ટ-ટેમ્પર્ડ છું અને મને બહુ જ ગુસ્સો આવે છે એટલે હું જ્યારે પણ ગુસ્સો કરું ત્યારે તમે મને ખૂબ જ ઝડપથી શાંત કરી દો છો. મારો ને મારા પતિ જયેશનો જ્યારે પણ ઝઘડો થાય ત્યારે તમે હંમેશાં મારી બાજુએ રહો છો. મારી બધી જ નાદાની તેમ જ ભૂલોને માફ કરી સદાય હસતાં રહો છો.